David Ezeh

David Ezeh (s. 13. helmikuuta 2006) on suomalainen jalkapalloilija, joka edustaa Veikkausliiga-joukkue HJK:ta ja sen reservijoukkue Klubi 04:ää. Hänen pelipaikkansa on hyökkääjä.

Ezeh aloitti jalkapallon helsinkiläisessä Gnistanissa, josta hän siirtyi vuonna 2015 Helsingin Palloseuraan. Vuonna 2019 hän siirtyi HJK:hon. Ezeh debytoi Kakkosessa pelaavan Klubi 04 -joukkueen riveissä 16-vuotiaana vuonna 2022. Debyyttinsä HJK:n edustusjoukkueessa hän teki helmikuussa 2023 harjoitusottelussa FC Hakaa vastaan. HJK voitti ottelun 4-0 ja Ezeh teki ottelussa kaksi maalia.

Ezeh voitti kaudella 2023 Kakkosen A-lohkon maalipörssin tehtyään Klubi 04 -joukkueessa 17 maalia.

Yksityiselämä 
Ezeh kasvoi Helsingin Puistolassa ja Oulunkylässä. Hänen äitinsä on suomalainen ja isä nigerialainen.

Lähteet 

Suomalaiset jalkapalloilijat
Jalkapallon Suomen mestarit
Vuonna 2006 syntyneet
Elävät henkilöt